
DR 30.11.2011  

 
1 

MALAYSIA 

DEWAN RAKYAT 

Rabu, 30 November 2011 

Mesyuarat dimulakan pada pukul 10.00 pagi 

DOA 

[Timbalan Yang di-Pertua (Datuk Dr. Wan Junaidi bin Tua Jaafar) 
mempengerusikan Mesyuarat] 

 

JAWAPAN-JAWAPAN LISAN BAGI PERTANYAAN-PERTANYAAN 

 
1. Datuk Aaron Ago anak Dagang [Kanowit] minta Menteri Pelajaran 
menyatakan, apakah mutu sebenar dan juga persepsi orang awam terhadap mutu 
pelajaran kita di Malaysia yang sering dipertikaikan oleh ibu bapa.  

Timbalan Menteri Pelajaran I [Datuk Dr. Wee Ka Siong]: Tuan Yang di-
Pertua, berdasarkan Laporan McKinsey 2010, sistem pendidikan Malaysia berada pada 
tahap sederhana atau fair berbanding dengan negara lain seperti Singapura, Hong 
Kong dan Korea Selatan yang berada pada tahap yang amat baik atau great. Penilaian 
ini dibuat berdasarkan input yang diperoleh daripada kajian yang dijalankan oleh 
pelbagai agensi luar seperti Bank Dunia dan UNESCO serta hasil daripada kajian 
antarabangsa seperti Trends in International Mathematics and Science Study (TIMSS) 
dan PISA. 

Untuk makluman Ahli Yang Berhormat, bagi meningkatkan lagi kualiti sistem 
pendidikan negara, Kementerian Pelajaran sedang melaksanakan penilaian sistem 
pendidikan negara yang melibatkan penilaian oleh pakar runding bebas serta penilai 
luar yang terdiri daripada tokoh pendidikan daripada universiti tempatan. Pelbagai 
bidang pendidikan akan dinilai seperti dasar kurikulum, penaksiran, struktur 
persekolahan, kualiti guru, kepimpinan, sumber manusia, tadbir urus dan pengurusan 
infrastruktur dan kemudahan pendidikan. Laporan penilaian sistem pendidikan negara 
ini akan menjadi asas pada penghasilan pelan pencapaian dan hala tuju pendidikan 
blue print Kementerian Pelajaran Malaysia bagi mencapai hasrat kerajaan menjadikan 
Malaysia negara berpendapatan tinggi dan meletakkan Malaysia sebagai sebuah 
negara maju menjelang 2020. Terima kasih. 

Datuk Aaron Ago anak Dagang [Kanowit]: Terima kasih Tuan Yang di-
Pertua. Terima kasih atas jawapan Yang Berhormat Timbalan Menteri tadi. Yang 
Berhormat Timbalan Menteri, pada Bajet 2010, kementerian telah memperuntukkan 
wang ganjaran ataupun insentif untuk pengetua, guru-guru besar, guru-guru yang 
berjaya melonjakkan prestasi sekolah masing-masing mencapai KPI yang telah 
ditetapkan supaya sekolah-sekolah tersebut dapat menjadi institusi yang berprestasi 
tinggi setaraf dengan negara maju.  

Soalan saya Yang Berhormat Timbalan Menteri, sejauh manakah insentif atau 
ganjaran tersebut telah berkesan dalam mencapai matlamat dalam tahun 2010 dan 
2011. Sebagai contoh, dalam keputusan UPSR tahun 2011, adakah ganjaran tersebut 
telah membawa pencapaian yang cemerlang seperti yang diharapkan? Berapakah 
jumlah sekolah, guru-guru dan jumlah wang ataupun ganjaran yang telah dibayar dalam 
tahun 2010 dan 2011? Terima kasih. 

Datuk Dr. Wee Ka Siong:  Terima kasih Tuan Yang di-Pertua. Memang benar 
di dalam Bajet 2010, satu jumlah wang yang agak besar juga diperuntukkan dalam 
bentuk insentif pada warga pendidik. Ingin saya memaklumkan pada Dewan yang mulia 
ini, sebenarnya ini bukan pemberian bonus. Ini adalah berdasarkan pada prestasi 
sesebuah sekolah. Kita melihat institusi sekolah itu sebagai satu unit. Saya 
memberikan satu contoh. Di bawah sistem baiah kita ataupun tawaran baru (new deal), 
setiap sekolah mempunyai peluang untuk mendapatkan insentif ini sekiranya terdapat 
anjakan. Mungkin ada yang melihat kementerian ini bukan sahaja melihat sekolah 
berprestasi tinggi yang mana sasaran kita tahun hadapan ialah sampai 100 buah dan 
kini kita sudah hampir mencapai 50 buah.  



1 MALAYSIA DEWAN RAKYAT Rabu, 30 November 2011 Mesyuarat dimulakan pada pukul 10.00 pagi DOA [Timbalan Yang di-Pertua (Datuk Dr. Wan Junaidi bin Tua Jaafar) mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. 1. Datuk Aaron Ago anak Dagang [Kanowit] minta Menteri Pelajaran menyatakan, apakah mutu sebenar dan juga persepsi orang awam terhadap mutu pelajaran kita di Malaysia yang sering dipertikaikan oleh ibu bapa. Timbalan Menteri Pelajaran I [Datuk Dr. Wee Ka Siong]: Tuan Yang di- Pertua, berdasarkan Laporan McKinsey 2010, sistem pendidikan Malaysia berada pada tahap sederhana atau fair berbanding dengan negara lain seperti Singapura, Hong Kong dan Korea Selatan yang berada pada tahap yang amat baik atau great. Penilaian ini dibuat berdasarkan input yang diperoleh daripada kajian yang dijalankan oleh pelbagai agensi luar seperti Bank Dunia dan UNESCO serta hasil daripada kajian antarabangsa seperti Trends in International Mathematics and Science Study (TIMSS) dan PISA. Untuk makluman Ahli Yang Berhormat, bagi meningkatkan lagi kualiti sistem pendidikan negara, Kementerian Pelajaran sedang melaksanakan penilaian sistem pendidikan negara yang melibatkan penilaian oleh pakar runding bebas serta penilai luar yang terdiri daripada tokoh pendidikan daripada universiti tempatan. Pelbagai bidang pendidikan akan dinilai seperti dasar kurikulum, penaksiran, struktur persekolahan, kualiti guru, kepimpinan, sumber manusia, tadbir urus dan pengurusan infrastruktur dan kemudahan pendidikan. Laporan penilaian sistem pendidikan negara ini akan menjadi asas pada penghasilan pelan pencapaian dan hala tuju pendidikan blue print Kementerian Pelajaran Malaysia bagi mencapai hasrat kerajaan menjadikan Malaysia negara berpendapatan tinggi dan meletakkan Malaysia sebagai sebuah negara maju menjelang 2020. Terima kasih. Datuk Aaron Ago anak Dagang [Kanowit]: Terima kasih Tuan Yang di- Pertua. Terima kasih atas jawapan Yang Berhormat Timbalan Menteri tadi. Yang Berhormat Timbalan Menteri, pada Bajet 2010, kementerian telah memperuntukkan wang ganjaran ataupun insentif untuk pengetua, guru-guru besar, guru-guru yang berjaya melonjakkan prestasi sekolah masing-masing mencapai KPI yang telah ditetapkan supaya sekolah-sekolah tersebut dapat menjadi institusi yang berprestasi tinggi setaraf dengan negara maju. Soalan saya Yang Berhormat Timbalan Menteri, sejauh manakah insentif atau ganjaran tersebut telah berkesan dalam mencapai matlamat dalam tahun 2010 dan 2011. Sebagai contoh, dalam keputusan UPSR tahun 2011, adakah ganjaran tersebut telah membawa pencapaian yang cemerlang seperti yang diharapkan? Berapakah jumlah sekolah, guru-guru dan jumlah wang ataupun ganjaran yang telah dibayar dalam tahun 2010 dan 2011? Terima kasih. Datuk Dr. Wee Ka Siong: Terima kasih Tuan Yang di-Pertua. Memang benar di dalam Bajet 2010, satu jumlah wang yang agak besar juga diperuntukkan dalam bentuk insentif pada warga pendidik. Ingin saya memaklumkan pada Dewan yang mulia ini, sebenarnya ini bukan pemberian bonus. Ini adalah berdasarkan pada prestasi sesebuah sekolah. Kita melihat institusi sekolah itu sebagai satu unit. Saya memberikan satu contoh. Di bawah sistem baiah kita ataupun tawaran baru (new deal), setiap sekolah mempunyai peluang untuk mendapatkan insentif ini sekiranya terdapat anjakan. Mungkin ada yang melihat kementerian ini bukan sahaja melihat sekolah berprestasi tinggi yang mana sasaran kita tahun hadapan ialah sampai 100 buah dan kini kita sudah hampir mencapai 50 buah.